Ciencia dos materiais

A ciencia dos materiais é a rama da ciencia relativa ao estudo dos materiais e á relación entre as súas propiedades, estrutura, prestacións, formas de caracterización e procesamento.

Cada procesamento modifica a estrutura do material, alterando as súas propiedades, que á súa vez delimitan o seu emprego.

 Historia 
As civilizacións antigas foron designadas de acordo co dominio dos materiais: Idade da Pedra, Idade de Ferro etc. No inicio o home só tiña acceso aos materiais naturais, tales como pedras, madeira, ósos e peles. A noción inicial baseábase na dureza: as tribos con lanzas de madeira tiñan máis dificultade en abater unha presa que tribos utilizando puntas de pedra nas súas lanzas. Após o dominio do fogo, tomouse noción dos materiais inflamábeis e non inflamábeis, así como outras transformacións dependentes da temperatura.

Co pasar do tempo foise descubrindo a posibilidade de creación de novos materiais, como cerámica e outros metais. A creación de olas e vasos nos formatos desexados deu inicio a unha arte secular alén de facilitar o almacenamento e o transporte de obxectos, especialmente comida e grans. O descubrimento casual de fragmentos metálicos (en moitos casos provenientes de meteoritos), de gran valor e utilidade, cedeu o paso a procedementos metalúrxicos que foron descubertos tamén en parte por casualidade, dando lugar á Idade de Bronce e despois á Idade de Ferro.

 Obxectivo da ciencia dos materias 
Esta disciplina busca estudar as propiedades xerais dos materiais en función da súa estrutura e os procedementos aos que poden ser sometidos para mellorar estas propiedades.

 Sólidos 
miniatura|Estrutura dun polímero, o polietileno.
Entre os sólidos existen dúas divisións, a primeira por ligazóns químicas:

 Iónicos
 Covalentes
 Metálicos
 Moleculares

e a segunda por propiedades físico-químicas ou materiais de enxeñaria:
 Metais
 Cerámicas
 Polímeros
 Compostos

 Ámbitos 
miniatura|A estrutura cristalina é unha parte esencial nesta ciencia.
Áreas de estudo da ciencia dos materiais:

 Estrutura atómica e enlaces interatómicos
 Estrutura de sólidos cristalinos
 Imperfeccións en estruturas cristalinas
 Procesos de difusión atómica
 Propiedades dos materiais
 Dislocacións e mecanismos de endurecemento
 Rotura
 Diagramas de fases
 Transformacións de fases
 Tratamentos térmicos
 Aliaxes

 Véxase tamén 
 Outros artigos 
 Aceiro
 Carbono
 Cristal líquido

 Ligazóns externas 
 Portal de Ciencia dos Materiais, Cetec/Redemat
 Graduación Ciencia e Enxeñaría de Materias, UFSC
 Programa de Pós-Graduación en Ciencia e Enxeñaria de Materiais, UFSC
 Departamento de Enxeñaría Metalúrxica e de Materiais
 Departamento de Ciencia dos Materiais e Metalurgia, PUC-Rio
 Departamento de Ciencia dos Materiais da FCT/UNL
 Ciencia dos materiais